CELEX: 32019D1263
Language: lt
Date: 2019-07-18 00:00:00
Title: 2019 m. liepos 18 d. Tarybos įgyvendinimo sprendimas (ES) 2019/1263 dėl proginės bendro dizaino monetos išleidimo siekiant pažymėti programos „Erasmus“ 35 metų sukaktį

26.7.2019   
               
               
                  LT
               
               
                  Europos Sąjungos oficialusis leidinys
               
               
                  L 199/5
               
            
         TARYBOS ĮGYVENDINIMO SPRENDIMAS (ES) 2019/1263
         2019 m. liepos 18 d.
         dėl proginės bendro dizaino monetos išleidimo siekiant pažymėti programos „Erasmus“ 35 metų sukaktį
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 133 straipsnį,
         atsižvelgdama į 2012 m. liepos 4 d. Europos Parlamento ir Tarybos reglamento (ES) Nr. 651/2012 dėl euro monetų leidimo (1) 4 straipsnio 3 dalį,
         kadangi:
         
                     (1)
                  
                  
                     pagal Tarybos reglamento (ES) Nr. 729/2014 (2) 9 straipsnį, proginės monetos, kurias kartu išleidžia visos valstybės narės, kurių valiuta yra euro, skirtos tik didžiausios europinės svarbos dalykams paminėti, o jų dizainas neturi pažeisti tų valstybių narių galimų konstitucinių reikalavimų;
                  
               
                     (2)
                  
                  
                     2019 m. liepos 2 d. Ekonomikos ir finansų komitetas, remdamasis Euro monetų pakomitečio pasiūlymu, patvirtino 2022 m. bendrų proginių monetų leidimo principą siekiant pažymėti programos „Erasmus“ 35 metų sukaktį;
                  
               
                     (3)
                  
                  
                     pagal Europos Parlamento ir Tarybos reglamento (ES) Nr. 651/2012 4 straipsnio 3 dalį sprendimą, ar išleisti progines bendro dizaino monetas, kartu išleidžiamas visų valstybių narių, kurių valiuta yra euro, priima Taryba,
                  
               PRIĖMĖ ŠĮ SPRENDIMĄ:
         
            1 straipsnis
            Patvirtinamas visų valstybių narių, kurių valiuta yra euro, proginės bendro dizaino monetos išleidimas 2022 m. siekiant pažymėti programos „Erasmus“ 35 metų sukaktį.
         
         
            2 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2019 m. liepos 18 d.
            
               
                  Tarybos vardu
               
               
                  Pirmininkė
               
               T. TUPPURAINEN
            
         
         
            (1)  OL L 201, 2012 7 27, p. 135.
         
         
            (2)  2014 m. birželio 24 d. Tarybos reglamentas (ES) Nr. 729/2014 dėl apyvartai skirtų euro monetų nominalų ir techninių duomenų (OL L 194, 2014 7 2, p. 1).